CELEX: 31981R0869
Language: el
Date: 1981-04-01 00:00:00
Title: Κανονισμός (ΕΟΚ) αριθ. 869/81 τής Επιτροπής τής 1ης Απριλίου 1981 περί μεταβατικού μέτρου όσον αφορά τήν περίοδο συνάψεως συμβάσεων μακροπρόθεσμης αποθηκεύσεως επιτραπέζιου οίνου στήν Ελλάδα γιά τήν περίοδο εμπορίας 1980/81

Avis juridique important

|

31981R0869

Κανονισμός (ΕΟΚ) αριθ. 869/81 τής Επιτροπής τής 1ης Απριλίου 1981 περί μεταβατικού μέτρου όσον αφορά τήν περίοδο συνάψεως συμβάσεων μακροπρόθεσμης αποθηκεύσεως επιτραπέζιου οίνου στήν Ελλάδα γιά τήν περίοδο εμπορίας 1980/81  

Επίσημη Εφημερίδα αριθ. L 088 της 02/04/1981 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 869/81 ΤΗΣ ΕΠΙΤΡΟΠΗΣ  της 1ης Απριλίου 1981  περί μεταβατικού μέτρου όσον αφορά την περίοδο συνάψεως συμβάσεων μακροπρόθεσμης αποθηκεύσεως επιτραπέζιου οίνου στην Ελλάδα για την περίοδο εμπορίας 1980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι το άρθρο 7 παράγραφος 1 δεύτερη περίπτωση του κανονισμού (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), προβλέπει ότι η σύναψη συμβάσεων μακροπρόθεσμης αποθηκεύσεως δύναται να πραγματοποιηθεί κατά την περίοδο από τις 16 Δεκεμβρίου μέχρι τις 15 του Φεβρουαρίου που ακολουθεί, ώστε να ληφθεί υπόψη η ημερομηνία προσχωρήσεως της Ελλάδος και ανάγκες διοικητικής φύσεως, που συνδέονται με την εφαρμογή για πρώτη φορά, του καθεστώτος των συμβάσεων· ότι κρίνεται σκόπιμο να παραταθεί, για την παρούσα περίοδο εμπορίας, η προθεσμία συνάψεως συμβάσεων αποθηκεύσεως από τον Ελληνικό Οργανισμό Παρεμβάσεως μέχρι τις 15 Μαρτίου 1981· ότι, για να επιτραπεί η ομοιόμορφη εφαρμογή στην Κοινότητα των συμπληρωματικών μέτρων που ενδεχομένως θα ληφθούν δυνάμει του άθρου 12α του κανονισμού (ΕΟΚ) αριθ. 337/79, πρέπει να καθορισθεί ότι η ημερομηνία λήξεως των συμβάσεων μακροπρόθεσμης αποθηκεύσεως, που συνάπτονται στην Ελλάδα, δεν δύναται να υπερβαίνει την τελευταία προθεσμία που προβλέπεται για τις συμβάσεις που συνάπτονται στην Κοινότητα των Εννέα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Για την αμπελουργική περίοδο 1980/81, κατά παρέκκλιση από το άρθρο 7 παράγραφος 1 δεύτερη περίπτωση του κανονισμού (ΕΟΚ) αριθ. 337/79, ο Ελληνικός Οργανισμός Παρεμβάσεως δύναται να συνάψει συμβάσεις μακροπρόθεσμης αποθηκεύσεως μέχρι τις 15 Μαρτίου 1981.  Εν τούτοις, η περίοδος ισχύος των συμβάσεων, που έχουν συναφθεί μετά τις 15 Φεβρουαρίου 1981, περιορίζεται μέχρι τις 15 Νοεμβρίου 1981.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Φεβρουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.